Source: https://www.hidasi.hu/11-2007-valasztottbiraskodas/
Timestamp: 2019-11-13 18:12:10
Document Index: 28803655

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

11/2007. Választottbíráskodás - Dr. Hidasi és Társai Ügyvédi Iroda
11/2007. Választottbíráskodás
Magyarországon a választottbírósági eljárást az 1994. évi LXXI. tv. szabályozza. A törvény az eljárás szabályait eltérést megengedõ jelleggel rendezi, teret engedve a felek akaratának. A törvény hatálya kiterjed mind az egyetlen per eldöntésére létrehozott eseti választottbíróságra, mind pedig a köztestületek által létesített ú.n. állandó választottbíróságra. Az állandó választottbíróság állandó (normaív) eljárási szabályzat alapján mûködik, eseti választottbíráskodás esetén lehetséges, hogy az eljárás szabályait a peres felek alkotják meg az adott eljárásra vonatkozóan.
Az állami bíróság helyett választottbíróság igénybevételére kizárólag a felek erre vonatkozó kikötése, azaz választottbírósági kikötés vagy választottbírósági szerzõdés esetén van lehetõség, ha legalább a felek egyike gazdasági tevékenységgel hivatásszerûen foglalkozó személy és a jogvita e tevékenységével kapcsolatos és a felek az eljárás tárgyáról szabadon rendelkezhetnek.
Nincs helye választottbírósági eljárásnak a Polgári perrendtartás különleges eljárásai esetében (pl. személyi állapottal kapcsolatos perekben közigazgatási perekben) illetve ha azt a törvény kizárja.
A választottbírósági szerzõdés nem más, mint a felek megállapodása arról, hogy az általuk meghatározott, akár szerzõdéses, akár szerzõdésen kívüli jogviszonyukból keletkezett vagy keletkezõ vitájukat választottbíróság elõtt rendezik. A választottbírósági szerzõdés kizárólag írásban érvényes és más szerzõdés részeként vagy önálló szerzõdésként is létre jöhet. A törvény írásbelinek minõsíti azt a megállapodást is, amely a felek közötti levélváltás, táviratváltás, géptávírón vagy más, a felek üzenetét tartósan rögzítõ eszközön történt üzenetváltás útján jött létre. Azonos megítélés alá esik, ha az egyik fél a keresetlevelében állítja, a másik fél pedig válasziratában nem tagadja, hogy köztük választottbírósági szerzõdés jött létre.
Ha a választottbírósági szerzõdés tárgyát képezõ ügyben állami bíróság elõtt keresetet nyújtottak be, a bíróság a keresetlevelet idézés kibocsátása nélkül elutasítja vagy bármelyik fél kérelmére a pert megszünteti kivéve, ha megítélése szerint a választottbírósági szerzõdés nem jött létre, érvénytelen, hatálytalan vagy betarthatatlan. A fenti keresetlevél benyújtása azonban nem akadálya a választottbírósági eljárás megindításának.
A választottbírák kijelölése, kizárása és a bírói megbízatás megszûnése
A választottbírák függetlenek, pártatlanok és annak ellenére, hogy a felek jelölik õket, nem képviselõi a feleknek. Eljárásuk során utasítást nem fogadhatnak el és teljes titoktartásra kötelezettek. Minderrõl állandó választottbíróság esetében írásbeli nyilatkozatot kötelesek tenni.
Választottbírói tisztséget nem tölthet be aki:
24. életévét nem töltötte be,
akit jogerõs bírói ítélet a közügyektõl eltiltott,
akit a bíróság jogerõsen gondnokság alá helyezett,
akit a bíróság jogerõsen végrehajtható szabadságvesztésre ítélt, amíg a büntetett elõélethez fûzõdõ hátrányok alól nem mentesül. A választottbíróság lehet egyedül eljáró bíró vagy több bíróból álló tanács. A felek megállapodásának hiányában háromtagú tanácsban jár el. A felek egy-egy bírót jelölnek ki, akik maguk jelölik ki a tanács harmadik tagját – több tag esetén a többi bírót. Ha valamelyik fél kijelölési kötelezettségének nem tesz eleget vagy a kijelölt bírók a harmadik bíró személyében nem tudnak megegyezni, a hiányzó bírót bármelyik fél kérelmére az illetékes megyei bíróság jelöli ki. Választottbírósági eljárással kapcsolatos ügyekben az a megyei bíróság illetékes, amelynek területén az alperes székhelye található vagy amelynek területén a jogvitához vezetõ szerzõdéskötés történt. Ha az illetékes bíróság ily módon nem állapítható meg, a Fõvárosi Bíróság jár el.
A választottbírói megbízatás annak elfogadásával jön létre és lemondással, kizárással vagy a felek megállapodásával szûnik meg. Olyan körülmény fennállása esetén, amely jogos kétséget ébreszt a bíró függetlensége vagy pártatlansága tekintetében vagy, ha nem rendelkezik a felek által megkívánt szakképzettséggel, a felek kizárási kérelmet terjeszthetnek elõ. A kizárási kérelmet a választottbíróság összetételérõl vagy az okot adó körülményrõl való tudomásszerzéstõl számított tizenöt napon belül kell elõterjeszteni. A kérelemrõl a választottbíróság dönt. Ha a kizárási indítvány nem vezet eredményre a kérelmezõ harminc napon belül az illetékes megyei bírósághoz fordulhat.
Ha a választottbírói tisztség betöltését kizáró ok a kijelölés elfogadása után merül fel, vagy a bíró ténylegesen képtelenné válik feladatai ellátására, vagy más okból kellõ idõben nem jár el, a tisztségérõl lemondhat, illetve a felek megállapodhatnak a megbízatás megszûnésében.
A választottbíróság saját hatáskörérõl maga dönt. Ennek megítélése során a választottbírósági kikötést a szerzõdés egyéb rendelkezéseitõl független megállapodásnak kell tekinteni, vagyis a szerzõdés érvénytelensége vagy semmissége önmagában nem vonja maga után a választottbírósági kikötés semmisségét, érvénytelenségét. A választottbíróság hatáskörével kapcsolatos kifogást legkésõbb a válaszirat elõterjesztésével egyidejûleg, míg a hatáskör túllépésre vonatkozó kifogást a feltételezett túllépéskor kell elõterjeszteni. A választottbíróság bármelyik felet utasíthatja olyan ideiglenes intézkedés megtételére vagy biztosíték adására, amelyet a vita tárgya vonatkozásában szükségesnek tart. A fél állami bírósághoz benyújtott, ideiglenes intézkedések megtételére irányuló kérelme nem összeegyeztethetetlen a választottbírósági eljárással.
A választottbírósági eljárás szabályait a felek egyenlõ elbánásban részesítésének szem elõtt tartásával a felek szabadon határozzák meg. A felek megállapodásának hiányában a törvény rendelkezései érvényesülnek.
A választottbírósági eljárás az állami bíróságok eljárásával ellentétben nem nyilvános. Az eljárás nyelve eltérõ megállapodás hiányában a magyar. Eseti választottbíróság esetén a választottbíráskodás helyét az eset körülményeinek figyelembevételével a bíróság határozza meg. Az eljárás azon a napon indul, amikor az alperes a vita választottbíróság elé utalására irányuló nyilatkozatot kézhez veszi.
Állandó választottbíróság esetén az eljárás helyét az alapító okirat határozza meg, és az eljárás a keresetlevélnek a választottbírósághoz történõ megérkezése napján indul. A felek az elõírt határidõkön belül kötelesek a kereseti kérelmet vagy válasziratot illetve az azt alátámasztó tényeket elõterjeszteni. Az eljárás során bármelyik fél módosíthatja vagy kiegészítheti a keresetét vagy válasziratát. A bíróság meghallgatja a feleket, a tanúkat és a szakértõket, de pénzbírságot vagy más kényszerítõ eszközt nem alkalmazhat. A választottbírósági eljárásról jegyzõkönyvet kell készíteni.
Amennyiben felperes a keresetlevelét indok nélkül nem terjeszti elõ, a választottbíróság megszünteti az eljárást. Ha az alperes válasziratát nem nyújtja be, a bíróság köteles az eljárást folytatni.
Az állami bírósághoz hasonlóan a választott bíróság is jogosult szakértelmet igénylõ kérdés megítéléséhez szakértõt kirendelni. A bizonyítási eljárás lefolytatása során a választottbíróság megkeresésére a helyi bíróság, amelynek területén a bizonyítás lefolytatása a legcélszerûbb, a bizonyítás lefolytatásával valamint a bizonyítás során szükséges kényszerítõ eszközök alkalmazásával jogsegélyt nyújt. Budapesten a Pesti Központi Kerületi Bíróság jár el.
Tanácsaban eljáró bíróság szótöbbséggel hozza meg határozatát. Többségi álláspont hiányában a tanács elnöke dönt. A választottbírósági eljárás az ügy érdemében hozott ítélettel vagy az eljárást megszüntetõ végzéssel zárul le.
Ha a felek a jogvitában egyezséget kötnek, a bíróság az eljárást végzéssel megszünteti. Ha az egyezséget a felek közös kérelmére ítéletbe foglalja, az egyezség hatálya azonos az ítélet hatályával.
A választottbíróság az eljárást megszünteti, ha – a felperes a keresetét nem terjeszti elõ,
– a felperes a keresetét visszavonja,
– a felek az eljárás megszüntetésében megállapodnak,
– a bíróság úgy ítéli meg, hogy az eljárás folytatására bármely okból nincs szükség vagy az lehetetlen.
Az ítélet kijavítására, értelmezésére illetve kiegészítésére kérelemre és hivatalból is van lehetõség.
A választottbírósági ítélet ellen jogorvoslati lehetõség nincs. Az ítélet kézbesítésétõl számított hatvan napon belül azonban a fél, valamint az, akire az ítélet rendelkezést tartalmaz az alábbi okok fennállása esetén az ítélet érvénytelenítését kérheti az illetékes megyei bíróságtól ha:
– a választottbírósági szerzõdést megkötõ félnek nem volt jogképessége vagy cselekvõképessége,
– a választottbírósági szerzõdés a választott jog szerint, jogválasztó klauzula hiányában a magyar jog szerint érvénytelen,
– a választottbíró kijelölésérõl illetve a választottbíróság eljárásáról nem volt szabályosan értesítve vagy nem volt képes az ügyet elõterjeszteni,
– az ítéletet olyan jogvitás ügyben hozták, amelyre a választottbírósági kikötés nem vonatkozik,
– a választottbíróság összetétele vagy eljárása nem felelt meg a felek megállapodásának vagy ennek hiányában a törvény rendelkezéseinek
– a vita tárgya a magyar jog szerint nem tartozik választottbírósgi útra,
– az ítélet a magyar közrendbe ütközik.
A bíróság a választottbírósági ítélet végrehajtását a fél kérelmére felfüggesztheti. A választottbírósági ítélet hatálya ugyanaz, mint a jogerõs bírósági ítéleté valamint végrehajtására is a bírósági végrehajtás szabályai az irányadók.
2007. szeptember dr. Puskás Péter ügyvédjelölt